
A büntetőeljárás garanciális szabályai - különös tekintettel a védelemhez való jogra

A dolgozat a büntetőeljárás garanciális, részben alaptörvényi szabályait a vonatkozó joggyakorlat, az Alkotmánybíróság, az Emberi Jogok Európai Bíróságának esetjoga és a kapcsolódó uniós szabályozás alapján igyekszik körbejárni - különös figyelmet fordítva a védelemhez való jog és az ehhez közvetlenül kapcsolódó védői jogok kérdéskörére.
Ennek keretében vizsgálat tárgyává teszi a jogállamiság, jogbiztonság kérdését, az államhatalmi ágak megosztásának elvét, az alapjogok és a büntetőjog kapcsolatát, a törvény előtti egyenlőség, a tisztességes eljáráshoz való jog, az ésszerű határidőn belüli elbírálás, a független és pártatlan bírósághoz való jog, a nyilvánosság elve, az ártatlanság vélelme, a jogorvoslati jog, illetve az anyanyelv használatának jogát.
A védelemhez való jog kapcsán a történeti előzményeken túl vizsgálja a hatályos szabályozást, a védői jogviszony keletkezésével és megszűnésével kapcsolatos mind a meghatalmazott, mind a kirendelt védő kapcsán, rövid kitekintve a helyettes védő jogintézményére is. A kötelező védelem kérdéskörét döntően a vonatkozó joggyakorlat tükrében mutatja be, míg a védői jogok és kötelezettségek elsődlegesen a fegyveregyenlőség vizsgálja, míg a felmerülő érdekellentétek kérdését szintén a joggyakorlat alapján közelíti meg.
A szerző vizsgálódása – jellemzően gyakorlati vonatkozású – tapasztalatait a de lege ferenda javaslatok között összegzi. 



